**Odôvodnenie nerozdelenia zákazky na časti**

Predmetom zákazky je uskutočnenie stavebných prác v zmysle projektovej dokumentácie vypracovanej na stavbu ako jeden celok, v súlade s podmienkami územného rozhodnutia „Permission for Development (Conditional) vydaného Planning and Borough Development dňa 23.01.2018, podmienkami stavebného povolenia „Conditional Design Approval Certificate“ vydaným miestnym stavebným úradom CLARKE BANKS dňa 16.05.018 a v súlade s podmienkami uvedenými v dokumente „Licence for Alterations“ zo dňa 26. 06.2019.

Zákazka nie je rozdelená na časti z dôvodu, že pri takomto type stavby (komplexnej rekonštrukcii) je potrebné zachovať postupy realizácie diela v nadväznosti na jednotlivé stavebné postupy ako aj na nadväzujúce profesie, pričom riadne vykonanie diela sa dá najlepšie dosiahnuť práve komplexnou koordináciou zo strany zhotoviteľa. Významným dôvodom nedelenia predmetu zákazky je aj možnosť riešenia všetkých situácií počas priebehu realizácie diela vrátane koordinácie a dohľadu nad všetkými prácami. Z uvedeného vyplýva, že jednotlivé fázy predmetu obstarávania spolu vecne, miestne funkčne a časovo súvisia, nadväzujú na seba a sú závislé jedna od druhej. Realizácia diela s cieľom dosiahnuť komplexné dodanie predmetu zákazky si vyžaduje veľmi úzku spoluprácu a vzájomnú koordináciu jednotlivých krokov realizácie zákazky. Z dôvodu zachovania kontinuity jednotlivých stavebných postupov a zodpovednosti za predmet zákazky ako celku, s cieľom dosiahnutia maximálnej kvality, hospodárnosti a efektívnosti obstarávateľ vylúčil možnosť rozdelenia zákazky.

Z recitálu 78 preambuly smernice Európskeho parlamentu a rady 201/24/EÚ z 26. februára 2016 o verejnom obstarávaní a o zrušení smernice 2004/18/ES vyplýva, že ak verejný obstarávateľ rozhodne, že by nebolo vhodné rozdeliť zákazku na časti, dôvodom takéhoto rozhodnutia by napríklad mohlo byť, že potreba koordinácie jednotlivých dodávateľov častí zákazky by mohla predstavovať vážne riziko ohrozenia riadneho plnenia zákazky.

V prípade rozdelenia zákazky na jednotlivé stavebné postupy resp. profesie poskytované niekoľkými samostatnými zhotoviteľmi, by v dôsledku nedostatočnej, resp. chýbajúcej koordinácie a spolupráce jednotlivých zhotoviteľov, ako aj v dôsledku nesprávnej alebo neúplnej komunikácie mohlo dôjsť k riziku nezrealizovania predmetu zákazky riadne a včas. Taktiež existuje riziko možného konfliktu pri stanovovaní zodpovednosti za uskutočnené časti predmetu zákazky z pohľadu kvality a plnenia požadovaných termínov.

V prípade rozdelenia zákazky by koordinácia viacerých dodávateľov mohla spôsobiť ťažkosti z hľadiska technických a technologických nadväzností niektorých procesov výstavby, čo by mohlo mať vplyv na dodržanie lehoty uskutočnenia stavebných prác, prípadne funkčnosti predmetu zákazky.

Z dôvodu zachovania kontinuity jednotlivých stavebných prác a zodpovednosti za predmet zákazky ako celku, zodpovednosti za prípadne vady diela počas záručnej lehoty, s cieľom dosiahnuť maximálnu kvalitu, hospodárnosť a efektívnosť, nie je vhodné predmetnú zákazku rozdeliť na časti.

Verejný obstarávateľ po dôkladnom preskúmaní a následnom zvážení následkov možného rozdelenia predmetu zákazky na časti, má na základe všetkých vyššie uvedených dôvodov za to, že ak by obstarávaný predmet zákazky rozdelil na časti, v rámci ktorých by umožnil uchádzačom predkladať ponuky na samostatné časti predmetu zákazky a v ktorých by napokon mohlo byť viacero rôznych úspešných poskytovateľov, tak potreba koordinácie jednotlivých poskytovateľov pre jednotlivé časti zákazky, ktorá by bola pre riadne plnenie celého obstarávaného predmetu zákazky nevyhnutná, by mohla predstavovať vážne riziko ohrozenia riadneho plnenia obstarávanej zákazky.